stanford-oval/wikipedia huggingface dataset:
Julian Schnabel
Suomessa

Schnabelin teoksia nähtiin Helsingissä gallerianäyttelyssä vuonna 2000. Hänellä oli keväällä 2008 Helsingissä retrospektio Kiasmassa ja näyttely Galerie Forsblomilla, jossa oli uudempia aasialaishenkisiä maalauksia. Kiasman näyttelyssä oli muun muassa suurikokoisia viisi- kuusimetrisiä teoksia, jotka kuljetetaan rullattuina.
Suomessa lehdistö kutsui Schnabelia ”Taidepiirien pahaksi pojaksi”
Helsingin Sanomien taidekriitikko Timo Valjakka arvioi, että ”kahdella samanaikaisella näyttelyllä Helsingissä esiintyvän taiteilijan teokset ovat liian suuria, liian raskaita ja vernissa niiden pinnassa on liian kiiltävää." Valjakan arvion loppulause kuului: ”Hänen teostensa ääressä syntyy mielikuva taiteilijasta, joka tarvittaessa vääntää vaikka maailman radaltaan raivatakseen itselleen aitiopaikan maalaustaiteen mestarien Pantheonissa. Tämä pyrkimys on ollut lähtökohtana teoksille, joita tuskin kukaan voi ohittaa pysähtymättä.”
Turun Sanomien taidekriitikko Lars Saari totesi, että ”Schnabel on monella mittarilla mitattuna komea maalari, mutta hänen suurten kankaidensa postmoderni estetiikka tuntuu paluulta sellaiseen 80-lukuun, jonka kuvapinnan monisysteemistä autonomiaa painottavat eleet eivät tunnu erityisen kiinnostavilta nykytaiteen ajankohtaisten sosiopoliittisten diskurssien näkökulmista.”
Filmografia

Basquiat (1996)
Ennen yötä (Before Night Falls) (2000)
Perhonen lasikuvussa (Le Scaphandre et le papillon, The Diving Bell and the Butterfly) (2007)
Lou Reed's Berlin (2007)
Van Gogh – Ikuisuuden porteilla (2018)
Kirjallisuutta

Hannele Jäämeri: "Lentäen muistoissa", Suomen Kuvalehti 10/2008, s. 76
Anu Uimonen, "Olen ehdottomasti maalari", Helsingin Sanomat 7.3.2008 s. C1
Aiheesta muualla

Julian Schnabel Internet Movie Databasessa. (englanniksi)
Julian Schnabel at ArtCyclopedia. The Artcyclopedia. (englanniksi)
Julian Schnabelin elämäkerta. 108 lenin Imports. (englanniksi)
Schwartz, Sanford: The Nerve and the Will. The New York Review of Books Volume 55, Number 3, March 6, 2008. (englanniksi)
Lennoa madreporoides

| Lennoa madreporoides |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Boraginales
Heimo::  Lemmikkikasvit (Eeretiakasvit)
Suku::  Vohkiot Lennoa  Lex.
Laji::  madreporoides
Kaksiosainen nimi
 Lennoa madreporoides  Lex. (1824) 
Infobox OKNimi-testi OK: 
Wikimedia Commonsissa on kuvia tai muita tiedostoja aiheesta .
Lennoa madreporoides on Keski-Amerikassa esiintyvä loiskasvilaji, joka luokitellaan vohkioiden (Lennoa) suvun ainoaksi lajiksi. Vohkiot voidaan luokitella laajasti rajattuun lemmikkikasvien heimoon. Suku on myös viety pieneen vohkiokasvien heimoon, joka mahdollisesti kuitenkin yhdistetään eeretiakasveihin silloin, jos Angiosperm Phylogeny Websiten käyttämä lemmikkikasvien jakaminen useisiin heimoihin on käytössä.
Lennoa madreporoides on jokseenkin sienenmuotoinen kasvi, jonka lehdet ovat surkastuneet ja maanpäällinen ruohovartinen verso koostuu tiiviistä kukinnosta. Yleensä se kasvaa asterikasveihin kuuluvien titonioiden (Tithonia) juuriloisena. Laji esiintyy Meksikossa, Costa Ricassa, Guatemalassa, Nicaraguassa, Kolumbiassa ja Venezuelassa.
Lucas Orbán

| Henkilötiedot |
| --- | --- | --- | --- |
Koko nimi: Lucas Alfonso Orbán
Syntymäaika: 3. helmikuuta 1989 (ikä 35)
Syntymäpaikka: Buenos Aires, Argentiina
Pelipaikka: laitapuolustaja
Pituus: 186 senttimetriä
Seura
Seura: Racing Club
Junioriseurat
2007–2009: River Plate
Seurat
| Vuodet | Seura | O | (M) |
| 2009–2012 | River Plate | 10 | (0) |
| 2011–2012 | → Tigre (laina) | 18 | (0) |
| 2012–2013 | Tigre | 29 | (1) |
| 2013–2014 | Bordeaux | 27 | (0) |
| 2014– | Valencia | 28 | (1) |
| 2016 | → Levante (laina) | 3 | (0) |
| 2016–2017 | Genoa |  |  |
| 2017– | Racing Club |  |  |
Maajoukkue
| 2013– | Argentiina | 2 | (0) |
 Seurajoukkueuran tilastot kattavat vain kansalliset sarjat, päivitetty 30. heinäkuuta 2016.  Maajoukkueuran tilastot päivitetty 30. heinäkuuta 2016.
Lucas Alfonso Orbán (s. 3. helmikuuta 1989 Buenos Aires, Argentiina) on argentiinalainen jalkapalloilija. Hän edustaa kotimaassaan Racing Clubia. Hän on pelannut kotimaansa lisäksi Ranskassa, Espanjassa ja Italiassa. Hän on pelipaikaltaan vasen laitapuolustaja.
Seurajoukkueura

31. heinäkuuta 2013 Orbán teki nelivuotisen sopimuksen ranskalaisseura Bordeaux’n kanssa. Hän teki ensiesiintymisensä joukkueessa 13. syyskuuta 2013 ottelussa Paris Saint-Germainia vastaan.
11. elokuuta 2014 Orbán siirtyi espanjalaisseura Valenciaan viisivuotisella sopimuksella.
Aiheesta muualla

Lucas Orbánin esittely ja tilastot Soccerway-sivustolla (englanniksi)
Lucas Pérez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Lucas Pérez Martínez
Syntymäaika: 10. syyskuuta 1988 (ikä 36)
Syntymäpaikka: A Coruña, Espanja
Pelipaikka: laitahyökkääjä
Pituus: 181 cm
Paino: 78 kg
Seura
Seura: Alavés
Junioriseurat
: Alavés
: Montañeros
: Órdenes
Seurat
| Vuodet | Seura | O | (M) |
| 2007–2009 | Atlético Madrid C | 55 | (18) |
| 2009–2011 | Rayo Vallecano B | 44 | (25) |
| 2010–2011 | Rayo Vallecano | 7 | (1) |
| 2011–2013 | Karpaty Lviv | 51 | (14) |
| 2013 | → Dynamo Kiova | 0 | (0) |
| 2013–2015 | PAOK | 32 | (9) |
| 2014–2015 | → Deportivo La Coruña | 21 | (6) |
| 2015–2016 | Deportivo La Coruña | 37 | (18) |
| 2016–2018 | Arsenal | 11 | (1) |
| 2017–2018 | → Deportivo La Coruña | 35 | (8) |
| 2018–2019 | West Ham United | 15 | (3) |
| 2019–2021 | Alavés | 62 | (15) |
| 2021- | Elche | 3 | (2) |
 Seurajoukkueuran tilastot kattavat vain kansalliset sarjat, päivitetty 17. lokakuuta 2021.
Lucas Pérez Martínez (joskus vain Lucas) (s. 10. syyskuuta 1988 A Coruña) on espanjalainen jalkapalloilija. Pérez edustaa espanjalaisseura Deportivo Alavésia. Hän on edustanut ammattilaisurallaan myös Atlético Madridin reservijoukkuetta, Rayo Vallecanoa, Karpaty Lvivia, Dynamo Kiovaa, PAOKia, Deportivo La Coruñaa, Arsenalia ja West Ham Unitedia. Hänen pelipaikkansa on oikea laitahyökkääjä.
Ura

Lucas pelasi juniorivuosinaan Deportivo Alavésissa, Montañeros CF:ssä ja SD Órdenesissa. Vuonna 2007 hän siirtyi Tercera Divisiónissa pelaavaan Atlético Madridin reservijoukkueeseen, josta siirtyi vuonna 2009 Rayo Vallecanoon. Siellä hän edusti sekä reservijoukkuetta että pääjoukkuetta. Ensimmäisen ottelunsa pääjoukkueessa Lucas pelasi 7. helmikuuta 2010. Suurimmaksi osaksi hän kuitenkin edusti Rayon reservijoukkuetta. Tammikuussa 2011 Lucas siirtyi Karpaty Lvivin joukkueeseen, jossa pelasi yhteensä kolme kautta. Keväällä 2013 hänet lainattiin Dynamo Kiovaan, jossa hän ei pelannut otteluakaan. Heinäkuussa 2013 Lucas siirtyi 700 000 euron siirtosummalla thessalonikilaiseen PAOKiin. Hänet lainattiin kesällä 2014 Deportivo de La Coruñaan. Hän palasi PAOKiin kesäkuussa 2015, mutta siirtyi takaisin Deportivoon elokuussa 2015 1,5 miljoonan euron siirtosummalla.
Pérez teki Deportivolle 17 maalia Espanjan pääsarjassa kaudella 2015−2016. Hän siirtyi elokuussa 2016 Englannin Valioliigan Arsenaliin 20 miljoonan euron siirtosummalla. Kauden 2017−2018 hän pelasi lainalla Deportivo de La Coruñassa. Kesällä 2018 hän siirtyi Valioliigan West Hamiin 4,4 miljoonan euron siirtosummalla.
Tilastot

Tilanne 28. toukokuuta 2019
| Kausi | Joukkue | Liiga> Ottelut | Liiga> Maalit | Cup> Ottelut | Cup> Maalit | Eurooppa> Ottelut | Eurooppa> Maalit |
| --- | --- | --- | --- | --- | --- | --- | --- |
| 2009–10 | Rayo Vallecano | 2 | 0 | 0 | 0 | 0 | 0 |
| 2010–11 | Rayo Vallecano | 5 | 1 |  |  | 0 | 0 |
| 2010–11 | FK Karpaty Lviv | 8 | 0 |  |  | 0 | 0 |
| 2011–12 | FK Karpaty Lviv | 26 | 6 | 4 | 0 | 4 | 1 |
| 2012–13 | FK Karpaty Lviv | 17 | 8 | 1 | 0 | 0 | 0 |
| 2012–13 | FK Dynamo Kiova (laina) | 0 | 0 |  |  | 0 | 0 |
| 2013–14 | PAOK FC | 32 | 9 | 6 | 0 | 12 | 1 |
| 2014–15 | Deportivo de La Coruña (laina) | 21 | 6 |  |  | 0 | 0 |
| 2015–16 | PAOK FC | 0 | 0 | 0 | 0 | 2 | 2 |
| 2015–16 | Deportivo de La Coruña | 36 | 17 | 1 | 0 | 2 | 2 |
| 2016–17 | Deportivo de La Coruña | 1 | 1 | 0 | 0 | 0 | 0 |
| 2016–17 | Arsenal | 11 | 1 | 7 | 3 | 3 | 3 |
| 2017–18 | Deportivo de La Coruña | 35 | 8 | 2 | 1 | 0 | 0 |
| 2018–19 | West Ham United | 15 | 3 | 4 | 3 | 0 | 0 |
Lounès Gaouaoui

| Henkilötiedot |
| --- | --- | --- |
Syntymäaika: 28. syyskuuta 1977 (ikä 47)
Syntymäpaikka: Tizi Ouzou, Algeria
Pelipaikka: Maalivahti
Pituus: 188 senttimetriä
Junioriseurat
1990–1997: USM Drâa Ben Kheda
Seurat
| Vuodet | Seura | O (M) |
| 1997–1999 1999–2007 2007–2008 2008–2009 2009–2010 2010–2011 | USM Drâa Ben Kheda JS Kabylie WA Tlemcen USM Annaba ASO Chlef USM Blida |  156 (0) 42 (0) 26 (0) 21 (0) 26 (0) |
Maajoukkue
| 2001–2010 |  Algeria | 48 (0) |
 Seurajoukkueuran tilastot kattavat vain kansalliset sarjat.
Lounès Gaouaoui (arab. قاواوي الوناس‎, s. 28. syyskuuta 1977 Tizi Ouzou, Algeria) on algerialainen jalkapallovalmentaja ja uransa lopettanut jalkapallomaalivahti. Hän pelasi Algerian maajoukkueen maalivahtina vuosina 2001–2010.
Ura

Gaouaoui aloitti jalkapalloilun 13-vuotiaana USM Drâa Ben Khedan junioreissa, josta hänet myöhemmin nostettiin joukkueen edustukseen kaudella 1997–1998. Gaouaouin ura sai kuitenkin nostetta, kun hän siirtyi kaudella 1999–2000 synnyinkaupunkinsa seuraan JS Kabylieen. Gaouaoui saavutti heti ensimmäisestä kaudesta lähtien menestystä joukkueen voitettua muun muassa CAF Cupin kolme kertaa peräkkäin vuosina 2000, 2001 ja 2002. Lisäksi se voitti kahdesti Algerian-mestaruuden vuosina 2004 ja 2006.
Menestysvuosien jälkeen Gaouaoui jätti seuran kesken kauden 2006–2007 ja siirtyi WA Tlemceniin. Gaouaoui nousi seuran ykkösvahdiksi, mutta siirtyi jo puolentoista kauden jälkeen USM Annabaan, jossa yhden kauden päätteeksi hän siirtyi vuonna 2009 ASO Chlefiin. Kauden päätteeksi Gaouaoui siirtyi kahden vuoden sopimuksella USM Blidaan.
Ura > Maajoukkueura

Gaouaoui pelasi ensimmäisen maaottelunsa Algerian paidassa 30. joulukuuta 2001 Senegalia vastaan. Peli päättyi Algerian 1–0-tappioon. Kuukautta myöhemmin hänet valittiin vuoden 2002 Afrikan kisoihin, joissa Gaouaoui pelasi maansa kaikki kolme ottelua, kun joukkue jäi alkulohkoon. Kaksi vuotta myöhemmin Gaouaoui valittiin uudelleen Algerian miehistöön vuoden 2004 Afrikan kisoihin, joissa hän toimi toistamiseen maansa ykkösvahtina. Tällä kertaa Algeria selvisi puolivälieriin asti, joissa se hävisi Marokolle 3–1.
Seuraavan kerran Algeria pääsi vuoden 2010 Afrikan kisoihin, jolloin Gaouaouin oli tarkoitus toimia kolmannen kerran maansa ykkösvahtina, mutta hän joutui juuri ennen kisoja leikkaukseen eikä voinut osallistua turnaukseen. Myöhemmin kesällä Gaouaoui valittiin myös Algerian MM-kisajoukkueeseen, mutta hän joutui tyytymään kisojen aikana kolmosvahdin rooliin.
Ura > Saavutukset

CAF Cup (3): 2000, 2001, 2002
Algerian mestaruus: 2004, 2006
Henkilökohtaiset
Algerian paras maalivahti: 2002, 2004, 2007, 2008
Limbo (tanssi)

Kadulla esiintyvä limbotanssija Lontoossa.
Limbo on karibialaisesta Trinidad ja Tobagon saarivaltiosta peräisin oleva tanssi. Tanssija liikkuu karibialaisten rytmien tahdissa, taivuttaa itseään taaksepäin ja tanssii vain jalkapohjillaan lattiaan tukeutuen vaakasuoran riman alitse koskettamatta sitä tai lattiaa. Muut tanssijat alittavat vuorollaan riman, jota lasketaan asteittain alemmaksi, kunnes vain yksi on pystynyt sen alittamaan kaatumatta selälleen. Katsojat ja muut tanssijat laulavat ja kannustavat tanssijaa taputuksin ja huudoin.
Limbo, jota kutsutaan myös ”rimanalitustanssiksi” (engl. under stick dance) oli alun perin rituaali, jota esitettiin hautajaisissa. 1960-luvulla sitä alettiin tanssia maailmalla esiintymislavoilla yleisön viihdyttämiseksi. Viime vuosina paremmuudesta kilpailua limboa tanssien on käytetty sosiaalisen alkukankeuden poistoon Karibian alueen ohella maailman muissakin trooppisissa lomakeskuksissa. Näissä kilpailuissa voittaja yleensä palkitaan.
Tulilimbo (fire limbo) on ammattitanssijoiden esittämä tanssin muunnelma, jossa tanssijan tehtävänä on alittaa palava rima. Tanssija saattaa myös sytyttää rimassa olevan palavan aineen puhaltamalla suustaan alkoholia palavan soihdun läpi.
Merriam-Websterin sanakirjan mukaan limbo-sana on peräisin alueella puhutusta englannin murteesta; Jamaikan englannin taivuttamista merkitsevä limba juontuu englannin taipuisaa ja notkeaa merkitsevästä sanasta limber.
Aiheesta muualla

Kuvia tai muita tiedostoja aiheesta Limbo Wikimedia Commonsissa
http://www.tntisland.com/limbo.html
http://www.streetswing.com/histmain/z3limbo.htm
http://www.answers.com/topic/funeral-practices-cultural-variation
Lucen piirikunta

Lucen piirikunta (engl. Luce County) on Yhdysvaltojen Michiganin osavaltiossa sijaitseva piirikunta. Sen väkiluku oli 5 339 vuonna 2020. Piirikunnan hallintokeskus on Newberry. Piirikunta on perustettu vuonna 1887.
Aiheesta muualla

Kuvia tai muita tiedostoja aiheesta Lucen piirikunta Wikimedia Commonsissa
Liminkaoja

| Liminkaoja |
| --- | --- |
Alkulähde:  Liminkajärvi
Laskupaikka:  Parhalahti, Perämeri  64°30′14″N, 24°16′45″E
Maat:  Suomi
Pituus:  32 km
Valuma-alue:  186,98  km²
Liminkaoja on Pyhäjoella Liminkaojan vesistön laskuoja, joka kuuluu Oulujoen-Iijoen vesihoitoalueeseen. Se saa alkunsa Liminkajärvestä ja laskee 32,4 km matkallaan Perämereen Parhalahden luonnonsuojelualueen kohdalla.
Lehman Brothers

| Lehman Brothers Holdings Inc>  |
| --- | --- |

Yritysmuoto:  pörssiyhtiö
Perustettu:  1850
Lakkautettu:  2008
Toimitusjohtaja:  Richard S. Fuld, Jr.
Kotipaikka:  New York City
Toiminta-alue:  maailmanlaajuinen
Toimiala:  rahoitus
Tuotteet:  rahoituspalvelut sijoitusten hallinta
Liikevaihto:   59 mrd. USD (2007)
Liikevoitto:   6 mrd. USD (2007)
Nettotulos:   6,7 mrd. USD (2008)
Henkilöstö:  26 200 (2008)
Tytäryhtiöt:  Lehman Brothers Inc. Aurora Loan Services, Inc. SIB Mortgage Corporation Lehman Brothers Bank FSB Crossroads Group Neuberger Berman Holdings Lehman Brothers Asset Management
Huomioitavaa:  Chapter 11, myytiin 2008 paloina eri ostajille
Infobox OKVirheellinen NIMI-arvo: 
Lehman Brothers Holdings Inc. oli merkittävä yhdysvaltalainen rahoitusalan yritys, joka tunnettiin parhaiten maailmanlaajuisesta investointipankkitoiminnastaan. Yhtiö perustettiin vuonna 1850 Montgomeryssä, Alabamassa. Pankin liikevaihto oli 59 miljardia dollaria vuonna 2007 ja sillä oli noin 26 200 työntekijää vuonna 2008. Pankin pääkonttori sijaitsi New Yorkissa, Manhattanilla. Lehman Brothers oli yksi Yhdysvaltain pitkäikäisimmistä yhtiöistä.
Lehman Brothers hakeutui 15. syyskuuta 2008 Chapter 11 -menettelyn mukaiseen yrityssaneeraukseen. Hakemuksessaan yritys ilmoitti, että sillä on velkaa 768 miljardia dollaria (joista 155 miljardia joukkovelkakirjoissa) ja varoja oli puolestaan 638 miljardia dollaria. Lehman Brothers on suurin koskaan Chapter 11 -menettelyyn hakeutunut yritys.
Vaikeudet

Lehman Brothers ajautui vakaviin vaikeuksiin vuonna 2007 puhjenneen subprime-kriisin vuoksi.
Osakkeen kurssi oli perjantaina 12. syyskuuta 2008 kaupankäynnin päätyttyä 3,65 dollaria. Maanantaina ensimmäisenä saneerausmenettelyuutisen jälkeisenä kaupankäyntipäivänä osakkeet vaihtoivat omistajaa vain muutamien kymmenien senttien kappalehintaan. Vielä 14. marraskuuta 2007 Lehman Brothersin osakkeen kurssi oli 67,73 dollaria.
Yrityssaneeraus

15. syyskuuta 2008 Lehman Brothers hakeutui Chapter 11 -menettelyn mukaiseen yrityssaneeraukseen. Pankki haki suojaa velkojiltaan ja yritti etsiä ostajaa meklaritoiminnoilleen. Myös neuvotteluja omaisuuden hoitoyksikön myynnistä jatkettiin. Ostajaehdokkaat Barclays ja Bank of America vetäytyivät aiemmin kyseisenä päivänä koko Lehman Brothersin ostoneuvotteluista.
Lehman Brothersin kaatuminen tuli yllättäen, sillä pankki julkisti kesäkuussa 2008 ensimmäistä kertaa historiassaan tappiollisen osavuosikatsauksen. Maaliskuussa Lehman Brothersin pääjohtaja Richard Fuld sai myös 22 miljoonan dollarin bonuksen hyvästä vuoden 2007 tuloksesta.
Ruotsalainen Swedbank oli lainannut Lehman Brothersille 1,3 miljardia dollaria (noin 8,5 miljardia kruunua). Suomalainen Front Capital oli myynyt sadoille asiakkaille yhteensä yli 30 miljoonan euron arvosta Lehman Brothersin liikkeelle laskemia indeksilainoja. Saksan valtion omistama KfW siirsi pankille 300 miljoonaa euroa (426 miljoonaa dollaria) vielä sen jälkeen kun tieto pankin romahduksesta oli julkaistu.
BBC:n mukaan Euroopan keskuspankki EKP ja Yhdysvaltain keskuspankki FED tukivat rahamarkkinoiden toimintaa. Lehmanin kaatuminen vaikutti akuutisti maailmanlaajuisesti osakemarkkinoihin ja dollarin kurssiin.
Yrityssaneeraus > Toimintojen myynti

Brittipankki Barclays ilmoitti 17. syyskuuta 2008 ostavansa Lehmanin Pohjois-Amerikan pankkitoiminnan, New Yorkin päämajan ja kaksi tietojenkäsittelykeskusta New Jerseyssä. Alustava kauppahinta oli 1,75 miljardia dollaria. Myöhemmin lakimiesten päästyä yksimielisyyteen ehdoista sen arvioitiin olevan noin 1,35 miljardia dollaria, josta New Yorkin päämajarakennus muodosti 960 miljoonaa.
Japanin suurin pankkiiriliike Nomura Holdings kertoi 22. syyskuuta 2008 hankkineensa Lehmanin Aasian ja Tyynenmeren alueen toiminnot 358 miljoonan euron hintaan. Kaupan myötä 3 000 Lehmanin työntekijää siirtyi Nomuralle. 23. syyskuuta 2008 Nomura ilmoitti ostavansa myös Lehmanin Euroopan ja Lähi-idän toiminnot. Yhtiö arvioi pitävänsä suurimman osan Lehmanin Euroopan ja Lähi-idän toimintojen 2 500 työntekijästä. Lehmanin Euroopan ja Aasian toimintojen ostamisesta kilpaili myös Barclays.
Viimeinen myymätön Lehmanin toiminto, Yhdysvalloissa toimiva varainhallintayhtiö Neuberger Berman myytiin 3. joulukuuta 2008 sen toimivalle johdolle.
Aiheesta muualla

Lehman Makes It Official in Overnight Chapter 11 Filing The Wall Street Journal 15.9.2008
Lehman Files for Bankruptcy; Merrill to Be Sold The New York Times 14.9.2008
Lehman Monday  The New York Times 15.9.2008
Lehman Bros files for bankruptcy BBC News 15.9.2008
Aktia Säästöpankilla Lehman-saamisia YLE 16.9.2008
Nordealla ei saamisia Lehman Brothersilta YLE 16.9.2008
Lehman Brothersin päämaja New York Cityn Times Squarella myytiin Barclaysille.
Limbaži

| Limbaži |
| --- | --- |

 lippu:  vaakuna
 Limbaži
 Koordinaatit: 57°30′41″N, 24°43′09″E 
Valtio:   Latvia
Kunta:  Limbažin kunta
Väkiluku (2016)  ():  7 805
 – Väestötiheys:  866,3 as./km²
Aikavyöhyke:  UTC+2
 – Kesäaika:  UTC+3
 
 www.limbazi.lv 
Infobox OKVirheellinen NIMI-arvo: 
Limbaži (vir. Lemsalu, liiviksi Lämmist nīn, saks. Lemsal) on kaupunki ja kuntakeskus pohjoisessa Latviassa, 90 kilometriä Latvian pääkaupungista Riiasta pohjoiseen. Kaupungin asukasluku oli vuoden 2012 alussa 8 290, ja koko Limbažin kunnan (Limbažu novads) 19 211. Vuoden 1385 paikkeilla kaupunki oli Riian jälkeen Latvian toiseksi suurin.
Baltiansaksalaisten historioitsijoiden mukaan Lemsalun piispanlinna perustettiin vuonna 1223 arkkipiispa Albertin käskystä Lemsalun liiviläisten puulinnakkeen paikalle.
Limbaži perustettiin 1200-luvulla ja se sai kaupunkioikeudet vuonna 1385. Se on yksi Latvian vanhimmista kaupungeista. Kaupungin asukkaista 87 prosenttia on latvialaisia, ja loput ovat ulkomaalaisia.
Aiheesta muualla

Kuvia tai muita tiedostoja aiheesta Limbaži Wikimedia Commonsissa
Limbažin kotisivut (latviaksi)
Kunnan matkailusivusto, visitlimbazi.lv (latviaksi, viroksi, englanniksi, saksaksi, venäjäksi)
Lucena CF

Lucena Club de Fútbol, S.A.D. on jalkapalloseura, joka tulee Lucenan kaupungista Espanjasta. Joukkue on perustettu vuonna 1968 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 6 000-paikkainen Estadio Municipal de Lucena.
Seura perustettiin nimellä Atlético Lucentino Industrial vuonna 1968, jolla se kulki aina vuoteen 2006 asti. Tästä lähtien seuran nimeksi vaihdettiin Lucena Club de Fútbol. Edustusjoukkue on pelannut suurimman osan seurahistoriastaan maan alimmalla kansallisella sarjatasolla Tercera Divisiónissa.
Aiheesta muualla

Seuran virallinen kotisivusto (Arkistoitu – Internet Archive) (espanjaksi)
Liminkaojan vesistö

| Liminkaojan vesistö  (Suomen päävesistö: 55) |
| --- | --- |
Valtiot:  Suomi
Maakunnat:  Pohjois-Pohjanmaa
Vesistöalueen tai valuma−alueen tietoja
Merialue:  Itämeren valuma-alue
Päävesistöalue:  Liminkaojan vesistö (55)
Vesistöjako:  Liminkaojan alao. alue (55.001), Liminkaojan kesk. alue (55.002), Liminkaojan yläo. valuma−alue (55.003), Kauniinkorvenojan v-a (55.004)
Laskuoja:  Liminkaoja
Laskupaikka:  Parhalahti, Perämeri 
Koordinaatit:  64°30′14″N, 24°16′44″E
Mittaustietoja
Valuma-alue:  186,98 km²  
Järvisyys:  0,85 % 
Alueen pituus:  30 km  
Alueen leveys:  10 km  
Pääuoma:  32 km
 fiJoki laskee Perämereen Parhalahdessa. 
Liminkaojan vesistö (vesistöaluetunnus 55) on Suomen päävesistöalue, jonka laskuoja Liminkaoja laskee Perämereen. Vesistöalueen pinta-ala on 186,98 neliökilometriä. Alueen järvisyys on 0,85 %.
Vesistöalueen kolmannessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua :
Liminkaojan alaosan alue (55.001)
Kauniinkorvenojan valuma-alue (55.004)
Liminkaojan keskiosan alue (55.002)
Liminkaojan yläosan valuma-alue (55.003)
Lennon & McCartney Songbook

Lennon & McCartney Songbook on vuonna 1990 julkaistu kokoelma-albumi, jolla on Paul McCartneyn ja John Lennonin kappaleita muiden esittäminä. Seuraavana vuonna ilmestyi Lennon & McCartney Songbook Volume 2.
Kaikki kappaleet ovat Lennon & McCartneyn.
Kappaleet

Lucy in the Sky with Diamonds - Elton John - (1974)
Let It Be - Aretha Franklin - (1971)
Here There and Everywhere - Emmylou Harris - (1976, albumilta Elite Hotel)
Anytime at All - Nils Lofgren - (1986, albumilta Code Of The Road)
Day Tripper - Otis Redding - (1967)
With a Little Help from My Friends - Joe Cocker - (1968)
Hey Jude - Wilson Pickett - (1968)
In My Life - Judy Collins - (1967, albumilta Colors Of The Day)
I Call Your Name - The Mamas & the Papas - (1967)
Got to Get You Into My Life - Cliff Bennett and The Rebel Rousers - (1966)
Tomorrow Never Knows - Monsoon - (1982, albumilta Third Eye)
Get Back - Ike & Tina Turner - (1969)
I Saw Her Standing There - Tiffany - (1968)
Please Please Me - Flamin' Groovies - (1979, albumilta Jumpin' In The Night)
Things We Said Today - Cliff Richard - (1966, EP:ltä La La La La La)
Nowhere Man - Three Good Reasons - (1966)
I've Just Seen a Face - The Dillards - (1968, albumilta Wheatstraw Suite)
From Me to You - Bobby McFerrin - (1986, albumilta Spontaneous Invention)
She Came In Through the Bathroom Window - Joe Cocker - (1969)
Its for You - Three Dog Night - (1969)
Step Inside Love - Cilla Black - (1968)
Bad To Me - Billy J Kramer & The Dakotas - (1963)
Yesterday - Marianne Faithfull - (1965)
You've Got to Hide Your Love Away - The Silkie - (1965)
Lohtajan aselepo

Lohtajan aselepo oli Ruotsin ja Venäjän välillä Suomen sodan aikana 29. syyskuuta 1808 solmittu aseleposopimus, joka oli voimassa noin kuukauden ajan.
Tausta

Oravaisten taistelussa tappion kärsinyt Ruotsin armeija oli syyskuun jälkipuoliskolla 1808 perääntymässä kohti Pohjois-Pohjanmaata. Kenraali Nikolai Kamenskin komentama Venäjän armeija seurasi perääntyviä ruotsalaisia. Suomeen sijoitettujen venäläisten joukkojen ylipäällikkö, kenraali Friedrich Wilhelm von Buxhoevden saapui 24. syyskuuta rintaman lähelle Kokkolaan ja totesi armeijan kaipaavan hengähdystaukoa, jonka aikana voitaisiin järjestää armeijan huolto talven varalle. Hän lähetti Kamenskin ja kenraali Jan Pieter van Suchtelenin neuvottelemaan aselevosta ruotsalaisten ylipäällikön Wilhelm Mauritz Klingsporin silloiseen komentopaikkaan Lohtajalle.